Eino Sormunen

Eino Aukusti Sormunen (27. kesäkuuta 1893 Tohmajärvi – 7. heinäkuuta 1972 Kuopio) oli suomalainen teologi, professori ja Kuopion hiippakunnan piispa. Hän kirjoitti runsaasti uskonnollista kirjallisuutta ja kristinuskoon liittyviä tieteellisiä ja oppikirjoja.

Sormunen tunnettiin aktiivisen kirjailijatyön ohella kulttuuripersoonana. Hän laati vuonna 1948 hyvöksytyn ja pitkään koulkuissa ja rippikoulussa käytössä olleen Kristinopin. Kotimaa nimesi Sormusen 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

 Varhainen elämä ja koulutus 
Sormunen pääsi ylioppilaaksi Joensuun klassillisesta lyseosta 1915 ja suoritti teologisen erotutkinnon 1919. Hänet vihittiin papiksi samana vuonna. Myöhemmin Sormunen suoritti teologis-filosofisen tutkinnon 1929. Hänestä tuli 1930 teologian kandidaatti, 1932 lisensiaatti, ja 1933 hän väitteli teologian tohtoriksi.

 Ura teologina 
Sormunen oli Helsingin yliopiston systemaattisen teologian dosentti 1934 ja dogmatiikan professori 1934–1939. Hän toimi 1939 perustetun Kuopion hiippakunnan ensimmäisenä piispana 1939–1962.

Hänen levinneimpiä kirjoituksiaan on evankelisluterilaisen kirkon 1960-luvulla käyttämään kastetodistukseen kirjoitettu opetuspuhe juuri kastetun lapsen vanhemmille.

 Kuopion piispa (1939–1962)  
Presidentti Kyösti Kallio nimitti Sormusen Kuopion ensimmäiseksi piispaksi talvisodan aattona 1939. Sormunen osallistui jatkosodan aikana aktiivisesti Suomen Aseveljien Liiton toimintaan. Sodan alkuvaiheessa  Sormunen puolusti voimakkaasti Suomen oikeutta käydä bolševismin vastaista taistelua Saksan rinnalla.

 Yksityiselämä 
Sormusen vanhemmat olivat maanviljelijä Juho Sormunen ja Liisa (Elisa) Timonen. 

 Teoksia 
 Jumalan armo: Dogmihistoriallinen tutkimus, osa 1. Skolastiikan rappeutumisaikaan asti. Väitöskirja. Suomalainen teologinen kirjallisuusseura, 1932. Osa 2. Luther. Suomalainen teologinen kirjallisuusseura, 1934.
 Etsivä armo: Puheita pelastuksen peruskysymyksistä. WSOY 1933.
 Iloa ja huolta lasteni tähden: Erityisesti äideille. Suomen ev.-lut. pyhäkouluyhdistys, 1934.
 Pseudo-Dionysios Areopagita ja hänen uusplatonilaisen mystagogiansa pääpiirteet. Tekijä, 1934. 
 Elämä kutsuu: Nuorille pojille. Suomen ev.-lut. pyhäkouluyhdistys, 1935.
 Jumalan edessä: Kristillisiä puheita. Suomen ev.-lut. pyhäkouluyhdistys, 1935.
 Isien sydämet lasten puoleen: Erityisesti isille. Suomen ev.-lut. pyhäkouluyhdistys, 1936.
 Luterilaisen etiikan erikoisluonne. WSOY 1936.
 Selvyyttä kohti: Kulttuurikriitillisiä tutkielmia, osa 1. WSOY 1936, osa 2. WSOY 1938, osa 3. WSOY 1940.
 Tunnustuskirjat ja nykyaika. 1936.
 Usko ja elämä: Hiljaisia tutkisteluja. Suomen ev.-lut. pyhäkouluyhdistys, 1937.
 Uskon mies: Martti Lutherin elämä. WSOY 1937.
 Uskontoa jatkokouluille: Oppi- ja lukukirja kansakoulun jatko-opetusta varten. 1937.
 Diakonian oppikirja. Suomen kirkon sisälähetysseura, Sortavala 1938.
 Elämän tie: Kristillinen pelastusjärjestys. WSOY 1939.
 Tulkaa minun tyköni kaikki: Vastauksia sielunhoidollisiin kysymyksiin. 1939.
 Rajalla: Rajahiippakunnan piispan kokemuksia tapahtumista rikkailta kuukausilta. WSOY 1940.
 Meidän edestämme: Tutkielmia Kristuskuvasta. Kustannus Oy Kotimaa, 1941.
 Ahdingon aikoina: Paimenkirja paaston aikaa ja ahdistusten aikoja varten. WSOY 1942.
 Suomalaisen kulttuurin lähteille. 1942.
 Avioliitto: Vihkimäjuhlaan liittyviä muistoja, opetuksia ja kehoituksia. Kirjapaja, 1944.
 Omalla pohjalla: Lyhyitä tutkisteluja hengenelämämme perusteista ja suunnasta. WSOY 1944.
 Täss’ ajassa muuttelevassa: Vähäisiä mietteitä hiljaisina hetkinä. Pellervo-seura, 1946.
 Ajan kuvastimessa: Tutkielmia ja puheita. Väinän kirja, 1948.
 Eurooppa valinkauhassa: Länsimaiden tarkkailijain ajatuksia. Kirjapaja, 1948.
 Ihmisyys elää. Kirjapaja, 1948.
 Lapsuus maakylässä: elämäni alkutaival Pohjois-Karjalassa. Kirjapaja, 1948.
 Yksin armosta: Kirkkomme kristinopin selitys. Kirjapaja, 1949.
 Lännen syksy. WSOY 1951.
 Raamattua koululaisille: Oppikirja 7-vuotisia kansakouluja varten. WSOY 1951 (O. A. Kärnän kanssa).
 Dogmihistoria: Kristillisten oppien ja uskontotuuksien vaiheet. Kirjapaja, 1952.
 Sana pysyy: Kirjoitelmia pyhän yhteisen uskomme vaiheilta. Kuva ja sana, 1952.
 Alttari ja palvelu: Tutkielmia alkukirkon elämästä. WSOY 1953.
 Pysähdy miettimään: Luentoja ja tutkielmia ajankohtaisista kysymyksistä. Tammi 1953
 Herran ehtoollinen. Suomen kirkon sisälähetysseura, 1954.
 Matkan pää: Kristillinen oppi "viimeisistä tapahtumista". Karisto 1954.
 Nuoruus myrskyssä. Kirjapaja, 1954.
 Ihmisen osa: Tutkielmia ihmisestä, kirkosta ja valtiosta. Karisto 1957.
 Hyvinvointivaltio ja henkinen elämä: Eräitä ajankohtaisia ongelmia. Suomen kirkon sisälähetysseura, 1958.
 Jeesuksen silmäin eteen: Valmistuskirja Herran ehtoolliselle aikoville. Suomen kirkon sisälähetysseura, 1959.
 Evankelioiminen kansankirkon elintoimintana. Kuopion tuomiokapituli 1961.
 Jumalan kymmenen käskyä. Heikki ja Hilma Honkasen säätiö, 1961.
 Siiloan hiljaa virtaavat vedet. Kansan raamattuseuran säätiö, 1961.
 Sisällinen elämä: Johdatus mystiikan maailmaan. Suomen kirkon sisälähetysseura, 1961.
 Ihminen olemisen äärellä. WSOY 1962.
 Kirkko, Kristuksen ruumis: Nykyisen kirkkokäsityksen pääpiirteitä. WSOY 1963.
 Hiljaisuuden tie. 1964.
 Mielen tasapaino: Tutkielmia ihmisen osasta. Suomen kirkon sisälähetysseura, 1966.
 Klemetti-kirjuri, Mataleenan virsi, Karjamaja, Maan ja kansan kevät, Syksyllä linnut vaikenevat, Isien perintö: Lukudraamoiksi kirjoitettuja pienoisnäytelmiä. 1966.
 Ihminen moniarvoisessa yhteiskunnassa: Kaksi esitelmää. Tekijä, 1971.

 Lähteet 
 Kuopion hiippakunta – piispa Eino Sormunen.
 Pohjoissavolaisen kaunokirjallisuuden bibliografia – Eino Sormunen. 
 Helsingin yliopiston opettaja- ja virkamiesluettelo 1918–2000.

 Viitteet 

 Kirjallisuutta 
 Saloheimo, Veijo – Sihvo, Hannes – Valkeavaara, Alpo: Eino Sormunen: Tutkija, esipaimen, kulttuurikriitikko. Karjalaisen kulttuurin edistämissäätiö 1990. 

 Aiheesta muualla 

 Kuopion piispanvihkiäiset, Kuva, 16.08.1939, nro 17, s. 23, Kansalliskirjaston digitaaliset aineistot



Luokka:Suomalaiset kirjailijat
Luokka:Helsingin yliopiston professorit
Luokka:Kuopion piispat 
Luokka:Vuonna 1893 syntyneet
Luokka:Vuonna 1972 kuolleet
Luokka:Suomalaiset professorit